आरबीआई के द्वारा एक ही झटके में बाजार से 36,000 करोड़ रुपए की तरलता सोख ली गई । इसके बाद महंगे कर्ज का दौर शुरू हो गया है। स्थिति यह है कि अब तक जो सार्वजनिक तथा निजी बैंक पिछले तीन सालों से नई माँग निर्माण के लिए नए ग्राहकों को आकर्षित करने के लिए अपनी विशेष ग्राहक आकर्षण योजनाओं के तहत होम लोन, ऑटो लोन तथा उपभोग लोन के आरंभिक वर्षो में रियायती ब्याज दर (टीजर लोन रेट) ही वसूलते रहे हैं उन बैंकों ने अब रियायती ऋण स्कीमों को भविष्य में जारी न रखने का फैसला किया है।